แรงซื้อหุ้นพลังงานหนุน SET ปิดบวก 2 จุด วอลุ่มเฉียดแสนล้านในรอบเกือบ 4 เดือน
แรงซื้อหุ้นพลังงานหนุน SET ปิดบวก 2 จุด วอลุ่มเฉียดแสนล้านในรอบเกือบ 4 เดือน โดยดัชนีปิดตลาดวันนี้ที่ระดับ 1,726.97 จุด บวก 1.83 จุด หรือ 0.11% มูลค่าการซื้อขาย 9.99 หมื่นล้านบาท
31 พ.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,726.97 จุด บวก 1.83 จุด หรือ 0.11% มูลค่าการซื้อขาย 9.99 หมื่นล้านบาท โดยนับเป็นมูลค่าการซื้อขายสูงสุดในรอบเกือบ 3 เดือน นับตั้งแต่วันที่ 6 ก.พ.61 มีมูลค่าซื้อขาย 1.24 แสนล้านบาท
10 หุ้นดันดัชนีวันนี้

ด้านนายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) เปิดเผยกับ “ข่าวหุ้นธุรกิจออนไลน์” ว่า ภาพรวมตลาดหุ้นในช่วงบ่ายมีสัญญาณบวกเข้ามาจนสามารถขึ้นไปทดสอบแนวต้านสำคัญที่ระดับ 1,730 จุด ทำให้มองเห็นแรงเก็งกำไรเข้ามาในหุ้นขนาดใหญ่ อาทิ กลุ่มพลังงาน, ปิโตรเครมี, รับเหมาก่อสร้าง และกลุ่มการแพทย์
ส่วนแนวโน้มตลาดหุ้นไทยพรุ่งนี้ (31 พ.ค.61) คาดว่ามีโอกาสไปได้ต่อในกรอบการลงทุน 1,710 – 1,750 จุด โดยกลยุทธ์การลงทุนให้เลือกเก็งกำไรในหุ้นกลุ่มพลังงาน อาทิ PTT และ BANPU เนื่องจากมองว่าราคาหุ้นมีอัพไซต์ค่อนข้างเยอะ รวมถึง BANPU ได้ผ่านจุดต่ำสุดไปแล้วในไตรมาส 1/61 ทำให้มองเห็นภาพกำไรเติบโตดีตั้งแต่ไตรมาส 2/61 เป็นต้นไป
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 10,847,140.05 ล้านบาท ปิดที่ 52.25 บาท เพิ่มขึ้น 0.75 บาท
SCC มูลค่าการซื้อขาย 8,571,978.40 ล้านบาท ปิดที่ 446.00 บาท ลดลง 6.00 บาท
LH มูลค่าการซื้อขาย 3,433,913.45 ล้านบาท ปิดที่ 11.10 บาท ลดลง 0.30 บาท
PTTEP มูลค่าการซื้อขาย 2,888,496.25 ล้านบาท ปิดที่ 134.50 บาท เพิ่มขึ้น 2.00 บาท
CPALL มูลค่าการซื้อขาย 2,806,444.70 ล้านบาท ปิดที่ 80.75 บาท เพิ่มขึ้น 0.25 บาท
ตลาดหุ้นเอเชีย
